Kɔbɔ́gán ai bɔ́n bə́ Ísraɛ̂l nâ: éyɔŋ məkǐ mákwí mod a nyɔ́l, məkǐ mə́tē mə́ nə eboe. 3Məkǐ mə́tē mə́ nə eboe nâ: tɔ nyɔ́l dzīé ē ngə́lə lene ai məkǐ mə́tē, tɔ məkǐ mə́tē mə́ tə́bə́ yǎ, a nə hə eboe. 4Énɔ̄ŋ ésə mod məkǐ mə́ éboe tě a hə́ bómbo, é nə eboe, étɔ̄á ésə a hə́ tɔbɔ hə eboě fə dzam də́dā. 5É mod yǎ ā namba enɔ̌ŋ tē, a bələ́ naa a kələ sǒb bīyé bíé, a kələ̌ fə wɔ́bɔ̄ mə̄ndím, a bəgə́ éboe a kələ kwí ngōngógóle. 6É mod ósə ǎ namba étɔ̄ā yā mod məkǐ te a hə tɔ̄á a bələ́ naa a sɔbɔ biyé bíé, a wɔbɔgɔ məndím, a bəgə́ éboe a kələ kwí ngōngógóle. 7É mod yǎ ā namba mod məkǐ nālá a bələ́ naa a kələ sǒb bīyé bíé, a wɔbɔgɔ̌ fə émēn ai məndím, ngə́ təge yə nálā a bəgə́ éboe a kələ kwí ngōngógóle. 8Ngə́ mod məkǐ ā túí é mod a nə́ mvɔ̄í mə́tē á mís a bələ́ naa a managa sǒb bīyé bíé a wɔ́bɔgɔ̌ fə a bəgə́ éboe a kələ kwí ngōngógóle. 9Étɔ̄á ésə mod məkǐ ā hə́ tɔ̄á áā kə a wulu é bə̄gə́ éboe. 10É mod ósə ǎ nāmbā é dzóm ésə̄ yá bə́ mod məkǐ á étɔa á sī a bəgə́ éboe a kələ kwí ngōngógóle. Ényɔ́ ā bə̄gə́ ákyaí dzóm tē, a bələ́ nâ a kələ sǒb bīyé bíé a wɔ́bɔgɔ̌ fə a bəgə́ éboe a kələ kwí ngōngógóle. 11É mod ósə yǎ ńkɔ̄kɔ̄n məkǐ ó namba, tə nâ ó tám sob mɔ́ ai məndím, mvéndé é nə nâ a tádigi sǒb bīyé bíé, a wɔ́bɔgɔ̌ fə a bəgə́ éboe a kələ kwí ngōngógóle. 12Mvié bətí yǎ mod eboe a hə́ namba hə ǹnambán, bâyəan dzɔ bwé, mvié bilé ésə̄ bə́ bə̄lə́ naa bə́ suguzu dzɔ̌ ai abuí mə́ndím.